যশোরের কার নাম থাকছে নতুন মন্ত্রিসভায়?
যশোরের ছয়টি আসনে আওয়ামী লীগ মনোনীত নৌকার প্রার্থীরা বৃহস্পতিবার নবনির্বাচিত সংসদ সদস্যরা শপথ নিয়েছেন। আগামী সোমবার নতুন মন্ত্রিসভার শপথ অনুষ্ঠিত হবে। আলোচনার কেন্দ্রবিন্দুতে রয়েছে নতুন মন্ত্রিসভায় যশোরের কেউ কি থাকছেন।







থাকলে কে বা কারা স্থান পাচ্ছেন মন্ত্রিসভায়। চায়ের কাপ থেকে শুরু করে সামাজিক যোগাযোগ মাধ্যমে চলছে নতুন মন্ত্রী নিয়ে নানা আলোচনা।




নতুন মন্ত্রিসভায় যশোরের তিনজন সংসদ সদস্য স্থান পাচ্ছেন বলে গুঞ্জন চলছে। তবে নির্ভরযোগ্য কোনো সূত্র নিশ্চিত করতে পারেনি। 
কর্মী সমর্থকদের প্রত্যাশার শীর্ষে রয়েছেন যশোর-২ (ঝিকরগাছা-চৌগাছা) আসনের সংসদ সদস্য মেজর জেনারেল (অব.) অধ্যাপক ডা. নাসির উদ্দিন, যশোর-৩ (সদর) কাজী নাবিল আহমেদ ও যশোর-৪ আসনের (বাঘারপাড়া-অভয়নগর উপজেলা ও বসুন্দিয়া ইউনিয়ন) আসনের তিনবারের সংসদ সদস্য রণজিত কুমার রায়।
প্রধানমন্ত্রী শেখ হাসিনার নেতৃত্বাধীন নতুন মন্ত্রিসভায় যশোরের নতুন মুখ হিসেবে কারও কারও স্থান পাওয়ার বিষয়টি ঘরে বাইরে নানা আলোচনায় রয়েছে। সর্বশেষ মন্ত্রিসভার জনপ্রশাসন প্রতিমন্ত্রী ইসমাত আরা সাদেক নতুন মন্ত্রিসভায় থাকছেন কি না সেটিও পরিষ্কার নয়। 
যশোরবাসীর দাবি, এবারের নতুন মন্ত্রিসভায় যশোরের গণমানুষের নেতাকে মন্ত্রিত্ব দেয়া হোক। যিনি যশোরবাসীর অভিভাবক হিসেবে দায়িত্ব পালন করবেন। যশোরের উন্নয়নে মন্ত্রিসভায় ভূমিকা রাখতে পারবেন।

যশোরের ছয়টি আসনে আওয়ামী লীগ মনোনীত নৌকার প্রার্থীরা বৃহস্পতিবার নবনির্বাচিত সংসদ সদস্যরা শপথ নিয়েছেন। আগামী সোমবার নতুন মন্ত্রিসভার শপথ অনুষ্ঠিত হবে। আলোচনার কেন্দ্রবিন্দুতে রয়েছে নতুন মন্ত্রিসভায় যশোরের কেউ কি থাকছেন।